Incident u Zagrebu: Dvojica su srušila wc, unutra bila trudnica

Žena je otišla na wc, a nedaleko na stepenicama sjedila je skupina mladića. Kad je trudnica ušla u wc, dvojica su se zaletjela i prevrnula ga. Srećom, nije ozlijeđena, samo je bila u šoku

<p>Posjetitelje <em>Ljeta na Savi</em> sinoć je šokirao nemili incident. Naime, ispod Mosta slobode dvojica nepoznatih muškaraca prevrnula su Toi Toi wc u kojem se nalazila žena koja je u 7. mjesecu trudnoće.</p><p>Kako piše portal <a href="http://www.zagrebancija.com/zaletili-se-i-prevrnuli-toi-toi-wc-ispod-mosta-u-kojem-je-bila-trudnica/">Zagrebancija</a>, pozivajući se na priču očevidaca, žena je otišla na wc, a nedaleko na stepenicama sjedila je skupina mladića. Kad je trudnica ušla u wc, dvojica su se zaletjela i prevrnula ga.</p><p>Žena je sama uspjela izaći iz prevrnutog kemijskog wc-a i bila je, kako kažu, u vidnom šoku. Odmah je posjetila liječnika, beba i ona su srećom dobro.</p><p>Pozvana je policija koja je napravila očevid, a počinitelje nisu pronašli jer su odmah pobjegli. Zagrebačka policija potvrdila nam je kako poziv dobili u petak oko 20.50 sati ali na mjestu događaja nisu zatekli ni trudnicu koja je odvezena na pregled niti muškarce koji su pobjegli. Dodali su kako nije napravljena nikakva materijalna šteta. </p>